Küpsetuskott kinni, raputada veidi maitsete segunemiseks, kotti lõigata väike auk, et aur küpsemisel välja  pääseks, mina lisan tavaliselt veel liha paksemasse ossa termomeetri ja siis pistan ahju. 180 kraadi juures küpseb ta seni kuni on piisava küpsusastmega. Kui rostbiif meeldib mulle üsna verisena, siis küpsetuskotis lasen lihal täienisti läbi küpseda- ja tükid lagunevad kahvli all :) Seega näitab termomeeter kuskil 70 kraadi. Kuskil 5 minutit istub ta niisama vedeliku sees ja tunneb end hästi- siis võib lõikudeks lõigata ja söömist alustada. Meile meeldib ta enam riisiga- valad küpse riisi küpsetusvedelikuga üle ja  muud siin elus polegi vaja!